1999/353/EHTY: Komission päätös, tehty 28 päivänä toukokuuta 1999, tiettyjen Sloveniasta ja Etelä-Afrikasta peräisin olevien ruostumattomasta teräksestä valmistettujen karkealevyvalmisteiden tuontia koskevan polkumyynnin vastaisen menettelyn päättämisestä (tiedoksiannettu numerolla K(1999) 1383)



Virallinen lehti nro L 135 , 29/05/1999 s. 0095 - 0096



KOMISSION PÄÄTÖS, tehty 28 päivänä toukokuuta 1999, tiettyjen Sloveniasta ja Etelä-Afrikasta peräisin olevien ruostumattomasta teräksestä valmistettujen karkealevyvalmisteiden tuontia koskevan polkumyynnin vastaisen menettelyn päättämisestä (tiedoksiannettu numerolla K(1999) 1383) (1999/353/EHTY) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen, ottaa huomioon polkumyynnillä muista kuin Euroopan hiili- ja teräsyhteisön jäsenvaltioista tapahtuvalta tuonnilta suojautumisesta 28 päivänä marraskuuta 1996 tehdyn komission päätöksen N:o 2277/96/EHTY(1) ja erityisesti sen 9 artiklan, kuultuaan neuvoa-antavaa komiteaa, katsoo seuraavaa: A. MENETTELY (1) Komissio vastaanotti 3 päivänä elokuuta 1998 valituksen, jossa väitettiin tiettyjen Sloveniasta ja Etelä-Afrikasta peräisin olevien ruostumattomasta teräksestä valmistettujen karkealevyvalmisteiden tuonnin tapahtuvan vahingollisella polkumyynnillä. (2) Valituksen jätti Euroopan rauta- ja terästeollisuuden liitto (Eurofer) niiden yhteisön tuottajien puolesta, joiden tuotanto muodostaa pääosan kyseisen tuotteen yhteisön koko tuotannosta komission päätöksen N:o 2277/96/EHTY, jäljempänä 'peruspäätös', 4 artiklan 1 kohdan ja 5 artiklan 4 kohdan mukaisesti. (3) Valituksen tukena oli todisteita polkumyynnistä ja siitä aiheutuneesta vahingosta, mitä pidettiin riittävänä perusteena polkumyynnin vastaisen menettelyn aloittamiseksi. (4) Kuultuaan neuvoa-antavaa komiteaa komissio aloitti tiettyjen Sloveniasta ja Etelä-Afrikasta peräisin olevien ruostumattomasta teräksestä valmistettujen karkealevyvalmisteiden, jotka luokitellaan nykyisin CN-koodeihin 7219 21 10 ja 7219 22 10, yhteisöön tuontia koskevan polkumyynnin vastaisen menettelyn julkaisemalla sitä koskevan ilmoituksen Euroopan yhteisöjen virallisessa lehdessä(2). (5) Komissio ilmoitti virallisesti asiasta kaikille niille vientiä harjoittaville tuottajille, maahantuojille ja näiden etujärjestöille, joita asian tiedettiin koskevan, viejämaiden edustajille ja valituksen tehneille yhteisön tuottajille. Asianosaisille annettiin tilaisuus ilmoittaa kantansa kirjallisesti ja pyytää tulla kuulluksi ilmoituksessa mainitussa määräajassa. B. VALITUKSEN PERUUTTAMINEN JA MENETTELYN PÄÄTTÄMINEN (6) Eurofer peruutti virallisesti kyseisen valituksen komissiolle 4. maaliskuuta 1999 lähettämällään kirjeellä. (7) Peruspäätöksen 9 artiklan 1 kohdan mukaisesti valittajan peruutettua valituksensa menettely voidaan päättää, ellei se ole yhteisön edun vastaista. (8) Komissio katsoi, että kyseinen menettely olisi päätettävä, koska tutkimuksessa ei ole ilmennyt mitään sellaista, joka osoittaisi, että menettelyn päättäminen ei olisi yhteisön edun mukaista. Asiasta ilmoitettiin asianosaisille, joille annettiin mahdollisuus esittää huomionsa. Komissio ei vastaanottanut mitään huomioita, jotka osoittaisivat, että menettelyn päättäminen ei olisi yhteisön edun mukaista. (9) Komissio päättelee näin ollen, että tiettyjen Sloveniasta ja Etelä-Afrikasta peräisin olevien ruostumattomasta teräksestä valmistettujen karkealevyvalmisteiden yhteisöön tuontia koskeva polkumyynnin vastainen menettely olisi päätettävä ottamatta käyttöön suojatoimenpiteitä, ON PÄÄTTÄNYT SEURAAVAA: Ainoa artikla Päätetään täten tiettyjen Sloveniasta ja Etelä-Afrikasta peräisin olevien ruostumattomasta teräksestä valmistettujen karkealevyvalmisteiden, jotka luokitellaan nykyisin CN-koodeihin 7219 21 10 ja 7219 22 10, yhteisöön tuontia koskeva polkumyynnin vastainen menettely. Tehty Brysselissä 28 päivänä toukokuuta 1999. Komission puolesta Leon BRITTAN Varapuheenjohtaja (1) EYVL L 308, 29.11.1996, s. 11. (2) EYVL C 289, 17.9.1998, s. 12.